এই ‘আমি’ স্প্যানিশ উপনিবেশায়নের আগে ছিল কি না, সে তর্ক রেখে দিয়েও বলা যায়, জাতীয় চৈতন্য সন্ধান ও নির্মাণের জন্য লাতিন লেখকদের ভেবে নিতে হয়েছিল সেই আমি আছে এবং তা সম্ভব। এবং তা টের পাওয়া যায় উপনিবেশায়িত আমি যে প্রজা তার অস্তিত্বের দ্বান্দ্বিকতার মধ্যে। একদিকে সে তার অধীনস্ততা সম্পর্কে সচেতন আবার সে কর্তৃত্ববাদী ক্ষমতারই অংশ। হেগেল যেমন তাঁর Master-Slave Dialectics–এ বলেন, ”Self consciousness has before it another consciousness; it has come outside itself.”